
PARLAMENTUL ROMÂNIEI

CAMERA DEPUTAŢILOR

	Comisia pentru administraţie  publică, amenajarea teritoriului şi echilibru ecologic

Nr. 26/105/2012

	Comisia juridică, de  disciplină  şi imunităţi

              Nr. 31/307/2012
    Bucureşti, 21 iunie  2012


                                                                              PL x 116/2012                                                                                                                                                                                                               
BIROULUI  PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN asupra proiectului de Lege pentru modificarea şi completarea Legii nr. 67 din 25 martie 2004 pentru alegerea autorităţilor administraţiei publice locale, trimis spre dezbatere în fond, Comisiei juridice, de disciplină şi imunităţi şi Comisiei pentru administraţie   publică, amenajarea   teritoriului şi   echilibru  ecologic cu adresa nr. PL x -116 din 4 mai 2012, înregistrat sub nr.31/307 din 7 mai 2012, respectiv, sub nr.26/105 din 7 mai 2012.
            În raport de obiectul şi conţinutul său, propunerea legislativă face parte din categoria legilor organice.

        VICEPREŞEDINTE                                   PREŞEDINTE                                                                                                                                                                                                            

                       Florin IORDACHE                            Bogdan CANTARAGIU   

RAPORT  COMUN
asupra proiectului de Lege pentru modificarea şi completarea Legii nr. 67 din 25 martie 2004 pentru alegerea autorităţilor administraţiei publice locale

  În conformitate cu prevederile art. 95  din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi  şi Comisia pentru administraţie publică, amenajarea teritoriului şi echilibru ecologic  au fost sesizate spre dezbatere, în fond, cu proiectul de Lege pentru modificarea şi completarea Legii nr. 67 din 25 martie 2004 pentru alegerea autorităţilor administraţiei publice locale,  trimis cu adresa nr. PL x – nr. 116 din 4 mai 2012 şi înregistrat cu nr.31/307 din 7 mai 2012 şi, respectiv, sub nr.26/105 din  7 mai  2012. 
 Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege, în şedinţa din 23 aprilie 2012, ca urmare a depăşirii termenului de adoptare, potrivit art. 75 alin. (2) teza a III – din Constituţia României, republicată.
Consiliul Legislativ, prin avizul nr. 1197 din 14 noiembrie 2011, a avizat favorabil iniţiativa legislativă.
 Guvernul României, a transmis punctul de vedere cu nr. 2806 din 8  decembrie 2011, prin care  nu susţine adoptarea acestei iniţiative legislative. 
Proiectul de lege are ca obiect de reglementare modificarea şi completarea Legii nr. 67 din 25 martie 2004 pentru alegerea autorităţilor administraţiei publice locale, republicată, cu modificările şi completările ulterioare, în sensul ca cetăţenii cu drept de vot să fie înştiinţaţi prin poştă, de către primărie, cu cel puţin 30 de zile înainte de data alegerilor, cu privire la data, intervalul orar şi secţia de votare unde îşi pot exercita dreptul de vot. 


 Membrii comisiei pentru administraţie publică, amenajarea teritoriului şi echilibru ecologic  au examinat proiectul de lege în şedinţa din 21 mai 2012, iar membrii Comisiei juridice, de disciplină şi imunităţi au examinat proiectul de lege în şedinţa din 19 iunie 2012.
            La lucrările şedinţelor comisiilor a participat, în calitate de invitat, conform art. 54 şi 55 din Regulamentul Camerei Deputaţilor,  doamna Irina Alexe  - şef Departamentul Relaţia cu Parlamentul din Ministerul Administraţiei şi Internelor.
 
 La dezbateri au fost prezenţi 15 deputaţi, din totalul de 23 de membri ai Comisiei juridice, de disciplină şi imunităţi, iar din totalul celor 29 de membri ai Comisiei pentru administraţie publică, amenajarea teritoriului şi echilibru ecologic  au fost prezenţi 29 deputaţi.  

În urma dezbaterilor, membrii celor două Comisii au hotărât, cu unanimitate de voturi, respingerea proiectului de Lege pentru modificarea şi completarea Legii nr. 67 din 25 martie 2004 pentru alegerea autorităţilor administraţiei publice locale, întrucât soluţiile preconizate prin prezentul proiect de lege, referitoare la transparenţa votului exced normelor şi principiilor constituţionale. Astfel, art. 36 din Constituţia României, republicată, consacră dreptul de vot, ca fiind un drept fundamental, care se încadrează în categoria drepturilor exclusiv politice, pentru că prin conţinutul său poate fi folosit de către orice cetăţean numai pentru participarea la guvernare. De asemenea, textele propuse pentru art. 87 alin. (5) şi (6)  - punctul 4, contravin prevederilor Constituţiei României, republicată, întrucât condiţionează exercitarea dreptului fundamental la vot al persoanelor netransportabile. 
De altfel, Legea nr. 67/2004, instituie dreptul de vot al persoanei netransportabile, indiferent de locaţia în care se găseşte în ziua votării şi fără a condiţiona exercitarea acestuia de depunerea cererii pentru deplasarea urnei mobile la domiciliul acesteia cu 48 de ore înainte de data alegerilor. Interpretarea textelor propuse poate conduce la ideea că în cazul în care cererea privind solicitarea urnei speciale nu s-a depus cu 48 de ore înainte de data alegerilor  iar persoana nu se află la domiciliu, acesta pierde dreptul de a vota.


În raport cu obiectul şi conţinutul reglementării, propunerea legislativă face parte din categoria legilor organice.

                 VICEPREŞEDINTE,                                      PREŞEDINTE,

                   Florin IORDACHE                                 Bogdan CANTARAGIU
   SECRETAR,                                                SECRETAR,

               Gabriel ANDRONACHE                               Gheorghe CIOCAN
Consilier parlamentar,                                                           Consilier parlamentar
   Paul Şerban                                                                                        Sofia CHELARU

